

# IPA RSKP ŠTAJERSKA

## POROČILO OD DELU ZA LETO

**2021**

**MARIBOR, JANUAR 2022**

POROČILO O DELU

**POROČILO O DELU**

 **IPA KLUBA ŠTAJERSKA ZA LETO 2021**

V letu 2021 smo se člani UO dobivali na rednih sejah prav tako pa smo imeli več korenspondenčnih sej. Na vse seje je bil vabljen tudi predsednik nadzornega odbora g. Drevenšek.

Tudi v letu 2021 se nadaljuje trend povečanja informiranja članstva. Na področju odnosov z javnostmi in obveščanjem članov smo nadaljevali z obveščanjem preko različnih komunikacijskih kanalov. Tudi v letošnjem letu so člani prejemali elektronske novice (dokler so še potekali dogodki), ki so bile uvedene v letu 2019. V adremo so bili vnešeni novi naslovi za elektronsko obveščanje. Trenutno je IPA klub Štajerska edini klub s tovrstnim obveščanje v Sloveniji. (redno dodajamo nove naslove v bazo, trenutno jih je 340), mnogi drugi člani pa so svoje e-naslove vnesli tudi v "generalno" IPA adremo in prejemajo skupne novičke IPA SLO, na FB imamo 780 sledilcev.

V mesecu oktobru, smo preverili članstvo kluba. Potrebno je bilo uskladiti podatke, ki nam jih je posredoval blagajnik sekcije IPA Slovenije z našimi evidencami gibanja članstva v tem letu. Na podlagi naših popravkov, so bile natisnjene izkaznice za leto 2022.

UO IPA kluba Štajerska je obravnaval 1 prispelo prošnjo za finančno pomoč članu kluba , kateri se je znašel v težkih finančnih težavah. Prošnja je bila odobrena in sicer je bilo nakazano po 300 evrov, prav tako pa smo poslali vlogo na socialno komisijo IPA sekcije Slovenije, katera je prav tako prispevala finančna sredstva in sicer 500 evrov za člana.

Na športnem področju je bilo letos tako kot na drugih področjih zaradi razmer z virusom Covid 19 zelo malo prireditev večina pa jih je bila odpovedanih, tako so se naši člani udeležili pohodov in lige v tenisu Pekre 2021.

Prav tako smo v UO sprejeli sklep, da vsem članom kluba ob plačilu članarine za leto 2022 podarimo priložnostno darilo, za leto 2022 je to kovinski termo lonček z odtisnjenim emblemom IPA kluba Štajerska.

Pri mednarodni dejavnosti naših članov je bil izveden samo obisk IPA USK Bihać, drugih obiskov v letu 2021 ni bilo. Z člani iz tujine smo bili samo na zvezi preko družabnih medijev in telefonov.

 V IPA klub Štajerska je včlanjenih 1078 članov. Tako smo spet po daljšem času presegli mejo 1000 članov. Danes lahko rečemo, da je delo v regionalnem klubu pregledno tako po organizacijski, vsebinski in finančni strani. V upravnem odboru kluba se zavedamo, da so še možnosti za širitev dejavnosti zato vedno podpiramo nove ideje omejeni smo le z finančnimi sredstvi, ki jih imamo na razpolago.

Vsem članom UO, NO, ČR in poverjenikom po posameznih sredinah in drugim članom IPA, ki ste v letu 2021 opravili veliko prostovoljnega dela in s svojimi športnimi dosežki ter osebnim ravnanjem, vzgledom in strokovnostjo pomagali krepiti ugled organizacije IPA.

**se iskreno zahvaljujem**

**in vam želim vse dobro v letu 2022.**

 Robert Mesiček mag.prav.

 PREDSEDNIK IPA KLUBA ŠTAJERSKA